
Πέμπτη, 30 Ιουλίου 2026

ΔΕΛΤΙΟ ΤΥΠΟΥ

Σύλληψη ημεδαπών για ναρκωτικάστην Πάρο – Συνέχεια ενημέρωσης σχετικά με τον εντοπισμό και διάσωση 63 αλλοδαπών στην Ιεράπετρα -Απαγόρευση και άρση απαγόρευσης απόπλου Φ/Γ πλοίου στο Κερατσίνι – Διακομιδή ασθενούς

Τις πρωινές ώρες χθες, στελέχη του Λιμεναρχείου Πάρου, προέβησαν στη σύλληψη 17χρονου ημεδαπού για παράβαση του Ν. 4139/2013 «περί εξαρτησιογόνων ουσιών».
Ειδικότερα, σε έλεγχο που πραγματοποιήθηκε μετά τον κατάπλου Ε/Γ-Ο/Γ πλοίου στο λιμάνι της Παροικιάς Πάρου, τα ανωτέρω στελέχη, κατόπιν ένδειξης του σκύλου ανίχνευσης ναρκωτικών ουσιών Λ.Σ.-ΕΛ.ΑΚΤ. «ΜΠΡΑΤ», εντόπισαν επιμελώς κρυμμένη στην αποσκευή του 17χρονου, ποσότητα πιθανώς ακατέργαστης κάνναβης συνολικού μεικτού βάρους 20,4 γραμμαρίων. 
Από το Λιμεναρχείο Πάρου που διενεργεί την προανάκριση, κατασχέθηκεη ανωτέρω ποσότητα ναρκωτικών ουσιών, η οποία πρόκειται να παραδοθεί στο αρμόδιο Τμήμα Χημικών Υπηρεσιών.
Διαθέσιμο φωτογραφικό υλικό στο www.hcg.gr 

Επίσης:
Τις πρωινές ώρες της 28.07.2026, στελέχη του Λιμεναρχείου Πάρου, προέβησαν στη σύλληψη 36χρονου ημεδαπού για παράβαση του Ν. 4139/2013 «περί εξαρτησιογόνων ουσιών».
Ειδικότερα, σε έλεγχο που πραγματοποιήθηκε μετά τον κατάπλου Ε/Γ-Ο/Γ-Τ/Χ πλοίου στο λιμάνι της Παροικιάς Πάρου, τα ανωτέρω στελέχη, κατόπιν ένδειξης του σκύλου ανίχνευσης ναρκωτικών ουσιών Λ.Σ.-ΕΛ.ΑΚΤ. «ΜΠΡΑΤ», εντόπισαν επιμελώς κρυμμένες στην αποσκευή του 36χρονουτις κάτωθι ποσότητες ναρκωτικών:
-επτά (07) συσκευασίες (φιξάκια) περιέχουσες πιθανώς κοκαΐνη, συνολικού μεικτού βάρους 4,4 γραμμαρίων και
-μία (01) συσκευασία περιέχουσα νοθευτική ουσία μεικτού βάρους 68,6 γραμμαρίων. 
Από το Λιμεναρχείο Πάρου που διενεργεί την προανάκριση, κατασχέθηκαν οι ανωτέρω ποσότητες ναρκωτικών ουσιών, οι οποίες πρόκειται να παραδοθούν στο αρμόδιο Τμήμα Χημικών Υπηρεσιών.


*****

Συνέχεια ενημέρωσης:
Αναφορικά με τον εντοπισμό και διάσωση 63 αλλοδαπών στη θαλάσσια περιοχή 30 ν.μ. νοτιοδυτικά της Ιεράπετρας τις πρώτες πρωινές ώρες την 29.07.2026, συνελήφθη ένας 24χρονος αλλοδαπός (υπήκοος ΝότιουΣουδάν), εξ’ αυτών, για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/23 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους ως ο διακινητής τους. Σύμφωνα με τους αλλοδαπούς εκκίνησαν τις πρώτες πρωινές ώρες την 27.07.2026 από ακτές ανατολικά της Λιβύης, καταβάλλοντας χρηματικά ποσά μεταξύ 8.000 και 9.000 δηναρίων Λιβύης, για την μεταφορά τους στην Ελλάδα.

*****

Τις πρώτες πρωινές ώρες σήμερα, ενημερώθηκαν οι Λιμενικές Αρχές του Πειραιά, του Λαυρίου και του Σαρωνικού από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ., για περιστατικό ακυβερνησίας, λόγω μηχανικής βλάβης, ενός φορτηγού (Φ/Γ) πλοίου ελληνικής σημαίας, στη θαλάσσια περιοχή μεταξύ νήσου Κέας και νήσου Κύθνου, με 29 μέλη πληρώματος, 2 επιβάτες, 168 Φ/Γ, 4 Λ/Φ και 31 Ι/Χ, χωρίς να αιτεί συνδρομή. Το Φ/Γ κατέπλευσε αυτοδύναμα στον προβλήτα Δραπετσώνας, ενώ από το Β' Λιμενικό Τμήμα Κερατσινίου του Κεντρικού Λιμεναρχείου Πειραιά απαγορεύτηκε ο απόπλους του μέχρι αποκατάστασης της βλάβης και προσκόμισης βεβαιωτικού αξιοπλοΐας από τον νηογνώμονα που το παρακολουθεί.
*****

Με μέριμνα του Κέντρου Επιχειρήσεων του Λιμενικού Σώματος - Ελληνικής Ακτοφυλακής, πραγματοποιήθηκε διακομιδή μίας 28χρονης, από το λιμάνι Αγνώντα Σκοπέλου στο λιμάνι της Βόλου, με το Τ/Ρ-Α/Ψ «ΜΑΤΘΙΛΔΗ» Ν.Σ. 45.
-

